17/09/2020 | Administración LocalMunicipal
A Laracha
Convocatoria de axudas ao alumnado para adquisición de material informático

EXPEDIENTE: 2020/G003/000694 En cumprimento do previsto na Lei 38/2003, Xeral de Subvencións, desenvolvida pola Base 20ª das de Execución do Orzamento Xeral do Concello de A Laracha para o ano 2020, e tendo en conta o informe de intervención acerca da “proposta de bases que rexen as axudas ao alumnado para a adquisición de material informático, curso 2020/2021” e, no uso das atribucións que me outorga a lexislación do réxime local, RESOLVO: PRIMEIRO.- Aprobar as Bases que rexen as axudas ao alumnado para a adquisición de material informático, curso 2020/2021, que se concreta como seguen: Estas normas teñen por obxecto establecer os criterios e procedementos de concesión de axudas para a afrontar os gastos orixinados pola aplicación das novas tecnoloxías no curso escolar e así facilitar a aqueles colectivos unha mellor posibilidade de acceso. Teñen como finalidade proporcionar axudas aos alumnos/as para a adquisición de equipamentos informáticos co obxecto de incrementar o número de fogares con equipamento informático adecuado, ante a necesidade cada vez maior de recursos para poder levar a cabo educación semi presencial ou a distancia. A concesión das subvencións previstas nas presentes bases tramitarase en réxime de concorrencia competitiva, tal e como se define na base 20ª das de execución do orzamento. A presente convocatoria ten por obxecto a concesión de axudas económicas ao alumnado dos niveis de primaria, secundaria, ciclos formativos, bacharelato, universitarios e estudantes con necesidades educativas especiais que adquiran equipamento informático no ano 2020 (ordenador, impresora, tablet ou libro electrónico). A presente axuda concedida o abeiro destas bases poderán ser concorrentes con subvencións doutras administracións ou entes públicos ou privados, nacionais, da Unión Europea ou de organismos internacionais. O importe total das subvencións en ningún caso poderá ser de tal contía que, illadamente ou en concorrencia con outras subvencións, ingresos ou recursos, supere o gasto realizado polo beneficiario. Para o financiamento deste programa de axudas existe crédito por importe de 20.000,00 euros na aplicación 320.481.00 do Orzamento Xeral do Concello para 2020. As axudas que se concederán por un importe total de 20.000,00 euros serán 100 axudas por importe de 200€ cada unha. Terán a condición de beneficiario o alumnado que cumpra os seguintes requisitos: Estar empadroados no Concello de A Laracha antes do día 1 de setembro de 2019 un dos pais ou titores legais, así como os fillos menores para os que se solicite a axuda. No caso de que o solicitante sexa maior de idade, unicamente será necesario que estea empadroado o solicitante.2. Estar cursando algúns dos estudos subvencionables segundo o apartado 2º das presentes bases en calquera dos centros docentes localizados no termo municipal, ou en centros localizados noutros termos cando sexa xustificado o motivo da escolarización nese centro (proximidade xeográfica, dispoñibilidade de transporte, especialidade formativa ou nivel educativo non existentes no termo municipal). Para o caso de que non se estea matriculado nun curso completo será preciso estar matriculado, cando menos, en tres materias.3. Pertencer a unha unidade familiar con ingresos anuais per cápita non superiores a 7.000,00 euros. Para o cálculo dos ingresos anuais per cápita dividirase a parte xeral da base impoñible previa a aplicación do mínimo persoal e familiar (casa nº 435 da declaración de IRPF) de todos os membros da unidade familiar entre o número total de membros da unidade (con independencia de que estean ou non empadroados no Concello). O límite máximo de ingresos anuais per cápita, no caso de familias numerosas, incrementarase en 602 euros por fillo a partires do terceiro. No caso de que non se chegasen a conceder todas as axudas ofertadas, existindo solicitudes de unidades familiares con ingresos anuais superiores, estas poderían ser consideradas como beneficiarias, sempre respectando a maior preferencia das familias con menos ingresos per cápita, calculados do mesmo modo detallado no parágrafo anterior. Considerarase a estes efectos unidade familiar aos pais ou titores, aos fillos menores de 18 anos e aos maiores de idade que non pasen os 25 anos sempre que estean estudando e non obteñan ingresos. Para o caso de alumnos con necesidades educativas especiais, o requisito será a pertenza a unha unidade familiar con ingresos anuais per cápita non superiores a 8.000,00 euros.4. Adquirir ou ter adquirido equipamentos informáticos de primeira man, no período comprendido entre o 1 de xaneiro e o 18 de decembro de 2020.4.1.- Prazo: As solicitudes deberán presentarse no prazo de vinte días naturais, contados a partir do día seguinte ao da publicación do anuncio de aprobación destas bases no Boletín Oficial da Provincia segundo o modelo.4.2.- Lugar: Rexistro Xeral do Concello de A Laracha.4.3.- Documentación que se deberá acompañar: 1. Fotocopia do DNI do alumno/a e do solicitante (pai, nai ou titor), cando sexa menor de idade.2. Fotocopia do Libro de Familia.3. Certificado de empadroamento conxunto ou autorización expresa ao Concello da Laracha para a comprobación dos datos do padrón.4. Fotocopia ou resgardo da matrícula para o curso 2020/2021 todos os alumnos/as que estuden fora dos centros educativos do Concello da Laracha. Os estudantes universitarios presentarán a matrícula 2019/2020 e 2020/2021.5. Fotocopia da declaración do I. R. P. F. do ano 2019 correspondente a todos os membros da unidade familiar ou autorización expresa ó Concello da Laracha para a obtención dos datos fiscais. No caso de que algún dos membros da unidade familiar non teña presentada a declaración do I. R. P. F. do ano 2019, ou forme parte da mesma algún pensionista, deberá achegar calquera documento xustificativo dos ingresos como fotocopias de nóminas, certificados do INEM, certificado da SEGURIDADE SOCIAL dos ingresos percibidos por este concepto. En defecto de todos os medios anteriores, declaración xurada de ingresos.6. Libro de cualificacións ou expediente académico das cualificacións do curso 2019/2020.7. Certificación bancaria da titularidade da conta corrente do alumno/a, de non posuír, deberán presentar a do pai, nai ou titor.8. No caso de solicitudes de axudas para alumnos/as con necesidades educativas especiais deberán presentar certificado do grao de minusvalía cunha porcentaxe igual ou superior ó 33% e informe do centro educativo onde xustifiquen a necesidade especial educativa. No caso de solicitudes de axudas para alumnos/as con necesidades específicas de apoio educativo deberán presentar certificado ou informe específico do equipo de orientación educativa e psicolóxica ou do departamento de orientación no que se detallen as necesidades educativas No caso de que fosen apreciados defectos de forma ou documentación incompleta, requirirase a corrección ou rectificación no prazo de dez días, arquivándose o expediente sen máis trámites se esta non se efectuase.4.4.- Documentación complementaria para valorar segundo os casos: 1. No caso de que o alumno/a viva de aluguer durante o ano escolar fora do domicilio familiar poderá presentar copia do contrato de aluguer e recibo de pagamento.2. Para xustificar a condición familiar deberá achegar, libro de familia numerosa, sentencia de divorcio, orfandade. (sempre que non este xustificado na declaración da renda). A estimación dos méritos dos solicitantes efectuarase seguindo os criterios do seguinte baremo: • Expediente académico: Estimarase a nota media do último curso aprobado polo solicitante: Sobresaliente 9-10 (2 puntos), Notable 7-8 (1,5 puntos), Ben 6 (1 punto), Suficiente 5 (0,5 punto), P. A. (1 puntos), P (0.5 puntos). Excepcionalmente poderanse conceder axudas para alumnos repetidores sempre que a situación económica así o xustifique. • Ingresos anuais per cápita: Ingresos ata 2.258,55 euros (4 puntos); Ingresos ata 3.161,97 euros (3 puntos); Ingresos ata 4.065,39 euros (2 puntos); Ingresos ata 4.517,10 euros (1 punto). A efectos do cálculo dos ingresos tomarase a parte xeral da base impoñible do I. R. P. F. previa á aplicación dos mínimos (casa nº 435 da declaración), ou ben os ingresos brutos resultantes dos outros medios de acreditación previstos no punto 4.3.5 das presentes bases. • Número de membros da unidade familiar residentes no domicilio: Por cada membro da unidade familiar, 1 punto. • Condicións familiares do solicitante: Ser orfos absolutos (1,5 puntos); Pertencer a familia monoparental (0,5 puntos). • Residir en vivenda alugada o estudante (0,5 puntos). En base aos criterios anteriormente expostos, a Comisión de valoración, establecerá: 1º.- Unha axuda por unidade familiar de acordo cos puntos obtidos por cada alumno/a solicitante, propoñendo o outorgamento a de máis puntuación co límite do número de axudas dispoñibles. A prioridade na selección dos solicitantes no caso de empate virá determinada a prol da menor capacidade económica, a prol das mellores cualificacións académicas, e a prol do número de membros da unidade familiar.2º.- Se existen axudas dispoñibles propoñerase unha axuda as familias numerosas que non foran beneficiarias no criterio 1º de valoración.3º.- Se continúan existindo axudas dispoñibles propoñeranse para a súa concesión os alumnos/as solicitantes que inicialmente non foran considerados como beneficiarios por superar os ingresos esixidos, sempre de menor a maior segundo os ingresos. A Comisión de valoración de subvencións procederá á proposta de concesión de subvencións segundo os criterios previstos nas presentes bases. A proposta deberá conter a relación de solicitantes para os que se propón a subvención, a súa contía e os criterios de valoración que dean lugar á proposta. A Comisión de valoración de subvencións terá a seguinte composición: Concelleira de Ensino, Cultura, Deportes e Xuventude Concelleira de Servizos Sociais Auxiliar da Oficina de Información Xuvenil Actuará como Secretario o da corporación ou funcionario en quen delegue. A Comisión de valoración poderá solicitar a axuda que estime oportuna dos servizos municipais para a valoración das peticións de subvencións. Posteriormente á proposta efectuada pola Comisión de valoración, a proposta pasará á Intervención Municipal para que realice a súa fiscalización. A partir da proposta da Comisión de valoración informada pola Intervención, a Xunta de Goberno Local concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes. O prazo máximo para resolver será de tres meses contados a partir da finalización do prazo de solicitude das subvencións. As subvencións concedidas serán publicadas no taboleiro de edictos así como na páxina web do concello. O pagamento/ ingreso das axudas efectuarase aos beneficiarios no número de conta que se presentou no momento da solicitude unha vez resolta a concesión das mesmas, cos seguintes requisitos: 1. Impreso de xustificación facilitado pola administración.2. Presentación de facturas do exercicio con todos os requisitos regulamentarios onde se reflicta claramente en que consiste o material adquirido por importe igual ou superior á contía outorgada.3. Declaración xurada das axudas percibidas polo mesmo concepto e finalidade doutros Organismos e/ou Administracións Públicas. O prazo para xustificar rematará o 18 de decembro de 2020. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións. SEGUNDO.- Publicar as Bases aprobadas no Boletín Oficial da Provincia da Coruña. A Laracha, 11 de setembro de 2020 O alcalde José Manuel López Varela